હવે વાત ગુજરાતના અપમાનની કરીએ, રાજસ્થાનમાં દારૂબંધી થવી જોઈએ તેવી માગણી  ઉઠી ત્યારે અશોક ગહેલોતે ગુજરાતની કહેવાતી દારૂબંધી ઉપર ટીપ્પણી કરી જેના કારણે વિજય રૂપાણી નારાજ થયા અને તેમણે ગુજરાતનું અપમાન ગણાવ્યુ પણ ખરેખર આપણને ગુજરાતી તરીકે અપમાન લાગતુ હોય તો તેવા ઘણા મુદ્દા છે જે મુદ્દે માત્ર સરકારે જ નહીં પ્રજાએ પણ અપમાન ગણવુ જોઈએ,  જે ગુજરાતમાં ગાંધીએ અશ્પુશ્યતા નિવારણ માટે કામ કર્યુ હોય તે જ ગુજરાતમાં દલિત યુવકનો વરઘોડો નિકળી શકે નહીં, કોઈ યુવતી પ્રેમ લગ્ન કરે તો પ્રેમ કરનારની જાહેરમાં હત્યા થઈ જાય, સૌરાષ્ટ્રના અનેક વિસ્તારમાં પીવાનું પાણી મળે છે, ખેડુતો દેવાના ભારમાં આત્મહત્યા કરે, એન્જીનિયર થયા પછી  યુવકોને નોકરી મળતી નથી, હજી પણ સફાઈ કામદાર ગટરમાં ઉતરી સફાઈ કરે અને કુતરાની મોતે મરે છે, હજી પણ  ગોરે દરમિયાન ચોક્કસ જ્ઞાતિની દિકરીઓને મંદિરમાં પ્રવેશ મળતો નથી હજી પણ આપણા ગુજરાતમાં હિન્દુ મુસ્લીમોના હુલ્લડો થાય છે આમ આપણને ગુજરાતી તરીકે અપમાન લાગે તેવા અનેક મુદ્દા છે જે દિશામાં આપણે વિચારતા નથી પણ એક અશોક ગહેલોત કઈક બોલે તેમાં આપણને માઠુ લાગે તે વાજબી નથી.